《游仙六首 其二》
明代·黎民表

濯足紫沂海，晞发朝阳阿。云车载玉女，皓齿扬清歌。

参差丽霄汉，玉辚隐相和。驾言憩玄圃，贻我琼树华。

光仪忽以逝，兹意成蹉跎。岧岧阆风岑，汎汎蒙汜波。

仙才谅非偶，浩叹将如何。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。